== Beskrivelse ==
[[Bark (plantedel)|Barken]] er først meget lyst grøn. Den skifter via lysebrunt meget snart til gråbrun og helt grå. Stammebarken er glat, men helt uden de harpiksfyldte blærer, som ellers er et kendetegn hos [[Abies]]-arterne. [[Nål (plantedel)|Nålene]] er stive og læderagtige. De sidder fordelt, så kun undersiden af [[Skud (botanik)|skuddet]] er fladt (modsat [[Almindelig Ædelgran|Alm. Ædelgran]], hvor nålene danner flade skud med “midterskilning”). I spidsen er der et lille, men tydeligt indhak. Oversiden er mørkegrøn og blank, mens undersiden bærer to hvidblå striber. [[Kogle]]rne er oprette og [[Cylinder (geometri)|cylindriske]]. De ses efter 15-20 år. [[Frø (plantedel)|Frøene]] modner af og til i [[Danmark]], men de [[Spiring (plante)|spirer]] kun under de rette betingelser.
Kunst Kultur